સર્વોત્તમ સખ્યસંબંધ આપણે શ્રીકૃષ્ણમાં જોયો. એણે દ્રૌપદીને જીવનસખી બનાવી અને અર્જુનને સખા. એમનું સખ્ય હસ્તિનાપુરની રાજસભામાં અને કુરુક્ષેત્રના સમરાંગણમાં દિવ્યરૂપે પ્રગટ્યું. શ્રીરામચંદ્ર તો ભગવાનના અવતારરૂપે જ પ્રગટ થયા. પરિણામે ભક્તિના મહિમાગાન ગવાયા. કૃષ્ણને આપણે ‘તુંકાર’ કરી શકીએ, રામજીને તો ‘જી’ ઉમેરીને જ બોલાવવા પડે. આ ‘મૈત્રી’ તત્વ એટલું પ્રાણવાન છે કે ભગવાન બુદ્ધને પણ ચાળીસ દિવસની તપસ્યા બાદ જે ચાર મુદિતા પ્રાપ્ત થઈ તેમાં એક मैत्री પણ હતી. કરુણામાં ‘ગૌણ-પ્રધાન’ ના ભેદ રહે છે, જ્યારે ‘મૈત્રી’માં અભેદનું અધિષ્ઠાન છે.